༄༅།།ༀ་སྭ་སྟི། བདེ་གཤེགས་སྙིང་པོས་འགྲོ་བ་ཡོངས་ཁྱབ་ཅིང་། མ་འོངས་སངས་
རྒྱས་རྣམས་ཀྱིས་ལམ་འདྲེན་པ།།
མཁྱེན་གཉིས་ལྡན་པའི་དམུ་རྒྱལ་གཤེན་དེ་ལ།།
མི་ཕྱེད་དད་པའི་སེམས་ཀྱིས་ཕྱག་འཚལ་ལོ། །དེ་ལ་འདིར་བདུད་མོའི་མངལ་ནས་
སྐྱེས་པའི་དུག་ཤིང་གི་ལོ་མ་སྣ་ད་ཁ་དུ་སོགས་ཀྱི་ཉེས་དམིགས་མདོར་བསྡུས་ནས་
བསྟན་པ་ལ། དེ་ཡང་སྤྱིར་སྣ་ད་དང་ཁ་དུ་སོགས་ཀྱི་བྱུང་ཁུངས་ནི། སྔར་དམ་སྲི་
སྤུན་དགུའི་ཐ་ཆུང་བདུད་མོ་དེ། རྒྱའི་ཡུལ་དུ་རྒྱ་མི་ཕོ་མོ་གཉིས་ཀྱི་བུ་མོ་སྐྱེས་ཏེ།
དེ་ཡང་བུ་མོ་གཞན་དང་མི་འདྲ་བར་ཤིན་ཏུ་སྐྱེ་མཆེད་མཛེས་པ་ཞིག་བྱུང་བས།
དེ་རྒྱ་མི་ཀུན་གྱིས་ཐོབ་ཤོར་བྱེད་ཅིང་འཐབ་རྩོད་ཆེན་པོ་བྱུང་བ་ལ། ཕ་ཡིས་བུ་
མོ་སུ་ལའང་མ་སྤྲད་པར་ཁྱིམ་གྱི་ཕུགས་སུ་སྦས་ནས་འདུག་པ་ལ། རེ་ཞིག་བུ་མོ་
ཁྲག་ནད་ཀྱིས་གདུངས་ཏེ་འཆི་ལ་ཐུག་པ་དང་། དེར་བུ་མོ་ན་རེ། ད་ལྟ་ང་སྐྱེས་
པ་རྣམས་དང་འཕྲད་དབང་མ་བྱུང་བའི་ནད་ཀྱིས་གདུངས་པ་ཡིན། ད་ང་འཆི་
ལ་ཐུག་གོ །ང་འཆི་བའི་རྗེས་སུ་ངའི་རོ་དེ། མི་ཀུན་རྒྱུ་བའི་ལམ་རྒྱ་གྲམ་དུ་ས་རྐོས་
ནས་ཁ་གན་རྒྱལ་དུ་སྒྱེལ་ལ་ཞོག་ལ་མི་ཀུན་ལ་དྲི་ཆུ་དོར་ཅིག་བསྒོས་ལ། ངའི་མཚན་
མའི་ནང་དུ་དྲི་ཆུ་ཐམས་ཅད་འོང་བ་གྱིས་ཤིག །དེ་ནས་ངའི་མཚན་མའི་ནང་ནས་
རྩ་མིན་ཤིང་མིན་གྱི་མེ་ཏོག་སྐྱེས་པར་ཤོག་ཅིག །སྐྱེས་ནས་ཀྱང་མི་ཀུན་གྱིས་དེ་
ལ་ལོངས་སྤྱོད་པར་ཤོག་ཅིག །ལོངས་སྤྱོད་ནས་དགེ་བ་ཉམས་པར་ཤོག་ཅིག་སྡིག་
པའི་ཁ་དར་བར་ཤོག་ཅིག །ཁྱད་པར་སངས་རྒྱས་བསྟན་པ་འཛིན་སྐྱོང་སྤེལ་གསུམ་
བྱེད་ནུས་པ་རྣམས་ཀྱིས་དེ་ལ་ལོངས་སྤྱོད་ནས་བསྟན་པ་ཉམས་པར་ཤོག་ཅིག །དེའི་
དུས་སུ་ངའི་སྤྲུལ་པ་བུ་མོ་གཟུགས་མཛེས་མ་མང་པོས་ས་སྟེང་ཁེངས་ནས། སངས་
156

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
རྒྱས་བསྟན་པ་འཛིན་པ་རྣམས་ཀྱིས་ང་ཡི་སྤྲུལ་པའི་བུ་མོ་རྣམས་ལ་སྤྱོད་ཅིང་བསྟན་
པ་བཤིག་ནུས་པར་ཤོག་ཅིག །ཅེས་ཟེར་ནས་དབུགས་ཆད་དོ། །དེ་ནས་བུ་མོའི་
རོ་དེ་མོས་ཟེར་བ་ལྟར་བྱས་ནས་བཞག་སྟེ། མི་ཀུན་ལ་དྲི་ཆུ་དོར་ཅིག་བསྒོས་པས།
ཕྱིས་ལོ་དེ་ལ་རོ་ཡི་མངལ་ནས་རྩ་མིན་ཤིང་མིན་གྱི་མེ་ཏོག་བལྟས་ན་མདོག་མཛེས་
པ། བསྣོམ་ན་དྲི་ཞིམ་པ་ཞིག་བྱུང་བ་དེ་མི་ཀུན་གྱིས་བྲེགས་ནས། ལ་ལས་ཞིབ་ཏུ་
བཏུལ་ཏེ་སྣ་ལ་འཐུང་བས་སྣ་ཚ་ཞིང་སྦྲིད་པ་འབྱུང་བ་ཞིག་བྱུང་ངོ་། །ལ་ལས་མེ་
ལ་བསྲེགས་ནས་དུ་བ་ཁ་རུ་འཐུང་པས་ཁ་ཚ་ཞིང་ཡིད་ཚིམ་པ་ཞིག་བྱུང་ངོ་།།
དེར་མི་ཀུན་གྱིས་འབྲས་བུ་བླངས་ནས་ས་ལ་བཏབ་སྟེ་མང་པོ་འཕེལ་ནས་རྒྱལ་ཁམས་
ཐམས་ཅད་དུ་ཁྱབ་བོ། །སྣ་ད་དང་ཁ་དུ་ཡི་བྱུང་ཁུངས་ནི་དེ་ལྟ་བུ་ཡིན་ཏེ་ཁ་སྣ་གང་
ལ་རེག་ཀྱང་བདུད་མོས་ཡིད་བསླུས་ནས་དགེ་བ་ལ་མི་དད་ཅིང་སྡིག་པ་ལ་དད་
ཚེ་བ་ཅི་སྤྱོད་མི་དགེ་བར་འགྱུར་བ་ཞིག་ཏུ་ཤུགས་ཀྱིས་འགྲོ་བས་ན་ཕྱི་མར་ངན་
སོང་དུ་སྐྱེ་ངེས་ཏེ། དེ་སྐད་དུ་རྒྱ་ཡི་ཡུལ་དུ་དུག་ལྡུམ་ཐ་མ་ཁ།། སུས་རེག་གྱུར་ཀྱང་
ངན་སོང་རྒྱུ་སོགས་ཏེ། ཀུན་ཏུ་བཟང་པོ་ཡིན་ཀྱང་དམྱལ་བར་འགྲོ། །ཞེས་སོ། །ཁྱད་
པར་སངས་རྒྱས་བསྟན་པ་འཛིན་པའི་སྐྱེས་བུ་རྣམས་ཀྱིས་སྣ་ད་ལ་ལོངས་སྤྱོད་པ་ནི།
བསྟན་པ་ཉམས་པའི་རྟགས་ཡིན་པར་མངོན་ཏེ། དམ་པས་དུག་ལྡུམ་སྤྱོད་པའི་ཚེ།
བསྟན་པ་ཉམས་པའི་སྔ་ལྟས་ཡིན། ཞེས་སོ། །དེ་བཞིན་དམ་སྲིའི་སྨོན་ལམ་གྱིས་
བསྐྱེད་པའི་རྫས་ཡིན་པས་ན་སྣ་ད་དང་ཁ་དུ་ལ་གང་གིས་རེག་ཀྱང་དེ་མ་ཐག་དམ་
སྲི་ཕོ་མོའི་སྣ་འདྲེན་ནས་གདོན་བགེགས་ལོག་འདྲེན་ཐམས་ཅད་རླུང་འཚུབ་པ་
བཞིན་དུ་འདུས་ནས། དེ་ལ་གྲིབ་དང་ཆམ་པ་གློ་ནད་ཚ་རིམས་ལ་སོགས་ནད་ཀྱི་
རིགས་དང་། ཞེ་སྡང་འདོད་ཆགས་ལ་སོགས་ཉོན་མོངས་དུག་ལྔ་ཐམས་ཅད་གློ་
བུར་དུ་རྒྱུད་ལ་བསྐྱེད་ཅིང་མི་འདོད་པ་སྣ་ཚོགས་གཏོང་། ཁྱད་པར་སྒྲུབ་པ་ཉམས་
157

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལེན་བྱེད་པ་ལ་བར་ཆད་འགབ་འདྲེ་ཞེས་དམ་སྲི་ཕར་བསྐྲད་དགོས་པ་དེ་ཤ་རུལ་
ལ་སྦྲང་བུ་འཆགས་པ་བཞིན་དུ་ཚུར་འདུས། ཡི་དམ་དང་བོན་སྐྱོང་ཚུར་འཁོར་
དགོས་པ་རྣམས་ལྷ་དབྱེ་བྱེད་ཀྱི་རྫས་ངན་བདུག་པའི་ལྷ་བཞིན་དུ་དགུང་ལ་ཡར་
བཤེགས། རྫས་ངན་དེས་སྔགས་ཀྱི་ནུས་པ་བཅོམས་ནས་ལོ་ཟླ་མང་པོར་བསྒྲུབས་
ཀྱང་གྲུབ་པའི་རྟགས་མི་ཐོན། དུག་རྫས་གང་གིས་འཐུང་བའི་མི་དེའི་སྣབ་འཆིལ་
ལ་སོགས་པ་ཕྱོགས་གང་དུ་དོར་ཀྱང་ཡི་དྭགས་ཀྱི་རིགས་རྣམས་ཀྱིས་ལོངས་སྤྱོད་
པ་ན། དུག་ཏུ་འགྱུར་ནས་ཡི་དྭགས་ཤ་ཟ་འབུམ་ཕྲག་མང་པོ་ལ་ལ་ན། ལ་ལ་འཆི་
བ་ལ་སོགས་སྡུག་བསྔལ་གྱི་རྒྱུ་བྱེད། དེ་མེ་ལ་བསྲེག་པའི་དུ་བ་གནམ་དུ་སོང་བ་
ཡིས་གནམ་ལ་གནས་པའི་ལྷའི་གྲོང་ཁྱེར་འབུམ་ཚོ་མང་པོ་དུག་ནད་ཀྱིས་ཟིན་ནས་
སྡུག་བསྔལ་ཏེ། ལུང་ལས། དུག་གི་དུད་པ་ནམ་མཁར་སོང་བ་ཡིས།། ལྷ་ཡི་གྲོང་
ཁྱེར་འབུམ་ཚོ་འཇིག་པར་བྱེད།། དུག་གི་ཐལ་བ་ས་ལ་ཕོག་པ་ཡིས།། ཀླུ་ཡི་གྲོང་ཁྱེར་
ཆེན་པོ་འབུམ་ཚོ་འཇིག །འཐུང་བའི་མི་རྣམས་ཡི་དམ་ལྷ་སྒྲུབ་ཀྱང་། སྒྲུབ་པའི་
རྟགས་བུལ་སྔགས་ཀྱི་ནུས་པ་ཤོར།། ཞེས་གསུངས། གཞན་ཡང་སྣ་ད་དང་ཁ་དུ་
ལ་སོགས་འཐུང་པའི་མི་དེ་ལ་དུག་རྫས་དེ་དག་མེད་པ་ཞག་གཅིག་ཀྱང་འདུག་ཐབས་
མེད་པ་ལྟར་གྱུར་ནས་འདོད་ཆགས་ཀྱིས་སྣ་ད་་འཐུང་འདོད་སྐྱེས་ནས། མི་ལ་སློང་
དུ་ཕྱིན་པས་མི་གཞན་དེས་ཀྱང་ཡོད་བཞིན་དུ་མེད་ཟེར་ནས་མནའ་སྐྱལ། དེར་
རང་གིས་དེ་ལ་ཡོད་པ་ཤེས་ནས་མི་སྦྱིན་པར་བསམ་ནས་ཞེ་སྡང་ལངས་ནས་ཚིག་
རྩུབ་སྨྲས་ཏེ། རང་གཞན་གཉིས་ཀ་ལ་ཁོང་ཁྲོ་གློ་བུར་དུ་སྐྱེ་སྟེ་དུག་ལྔ་དང་མི་དགེ་
བཅུ་ལ་སོགས་ཞིབ་ཏུ་བརྟག་ན་སྣ་དའི་རྒྱུད་ནས་འབྱུང་། ཁྱད་པར་བླ་མ་རྣམས་
ཀྱིས་སྣ་ད་ལ་ལོངས་སྤྱོད་པ་ནི། གསེར་གྱི་མཆོད་རྟེན་ལ་དུག་ཆུ་ནག་པོ་བྱུག་པ་
དང་འདྲ་སྟེ། ཤིན་ཏུ་ཡང་མི་རུང་བླ་མ་རྣམས་སྣ་ད་བུད་མེད་ཆང་སོགས་ལ་སྲེད་
158

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
པ་ཆེར་བྱུང་ན་སྔར་བདུད་མོའི་སྨོན་ལམ་ལོག་པའི་དབང་གིས་ཐུགས་བློ་གདོན་
གྱིས་བསྒྱུར་བར་ཡིན་པར་ཤེས་པར་མཛད་ནས་ཐུགས་གཟབ་དགོས། བླ་མ་རྣམས་
འདྲེས་དབང་བསྒྱུར་ནས་སངས་རྒྱས་བསྟན་པ་ཉམས་པར་འགྱུར་བ་སྨོས་ཀྱང་
ཅི་དགོས། དེ་བས་བླ་གྲྭ་རྣམས་ཀྱིས་རང་གིས་དེ་དག་སྤང་གཞན་མི་རྣམས་ལ་དེ་
དག་གི་ཉེས་དམིགས་གསུངས་ཤིང་སྤང་བཅོལ། སངས་རྒྱས་ཀྱི་བསྟན་པའི་དགྲའམ་
བསྟན་པ་བཤིག་པའི་བདུད་དུ་བུད་མེད་ཆང་སྣ་ད་གསུམ་ལས་འཇིགས་པ་མེད་དེ།
དེ་སྐད་དུ། ཆང་དང་བུད་མེད་སྣ་ད་གསུམ། སངས་རྒྱས་བསྟན་པའི་གཤེད་དུ་ཆེ།།
ཞེས་སོ། །པྲ་ལྟས་ལ་ཉེ་ཡང་ཤིན་ཏུ་ངན་པ་ཡིན་ཏེ། སྡུག་མེད་པ་ལ་མིག་འཆི་མ་
ཕྱུང་། ཁ་ནས་ཨོ་ང་འདོན། བྲང་ལ་ཁུར་ཚུར་བསྣུན། སྐེ་ལ་རྭ་རྒོག་བཏག །སེམས་
ལ་མངན་སེམས་འཆང་། ལྟས་ངན་མི་རུང་བ་སྣ་ཚོགས་བསྟན་པ་འབྱུང་། ཁྱད་
པར་ནམ་ཞིག་འཆི་བའི་དུས་བྱུང་ཚེ། རྩ་དབུ་རྐྱང་རོ་གསུམ་དུ་དུག་གི་མུན་པ
འཁྲིགས་ནས་ཐར་ལམ་མི་ཐོབ་ཅིང་། བླ་མ་སོགས་ཀྱི་འཕོ་བ་ཡང་མི་ཐེབས་ཏེ།
ལུང་ལས། ལས་དབང་ངན་པའི་གང་ཟག་ཕོ་མོ་ཡིས།། ཐར་ལམ་གཏན་དུ་འགག་
པའི་རྫས་ངན་དེ།། ཉིན་མཚན་དུས་ཀུན་ངོམས་མེད་སྣ་རུ་འཐུང་།། ཡེ་ཤེས་བདེ་
རླུང་རྒྱུ་བའི་རྩ་རོ་རྐྱང་། དེ་དབུས་ཨ་བ་དྷུཏི་འོད་ཀྱི་རྩ། ཁྲག་དང་ཆུ་སེར་མ་གོས་
ཟང་ཐལ་གནས༎ དེ་ཉིད་སྡིག་སྒྲིབ་ཁྲག་རྣག་སོགས་ཀྱིས་ཁེངས།། དབུ་མའི་ནང་
དུ་མུན་ནག་དགུ་རིམ་འཁྲིག །དུས་གསུམ་རྒྱལ་བ་ཐམས་ཅད་བྱོན་གྱུར་ཀྱང་།
འཆི་དུས་འཕོ་བ་ཐེབས་པ་མི་འགྱུར་རོ། །ཞེས་གསུངས། གཞན་ཡང་རང་ལུས་
ལ་ཞི་ཁྲོའི་ལྷ་ཚོགས་གནས་པ་རྣམས་ཀྱང་། སྣ་ད་འཐུང་པ་ཙམ་གྱིས་དབྱིངས་སུ་
ཡར་བྲོས་ནས། དབྱིངས་ནས་བཀའ་ཆད་དབབ། འགོ་བའི་ལྷ་དང་གཙང་རིགས་
ཀྱི་ལྷ་རྣམས་དཔག་ཚད་ཚུན་ཆད་ལ་འཁོར་མི་ནུས་ཤིང་། བསྟན་སྲུང་དམ་ཅན་
159

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཕོ་མོ་རྣམས་ཐུགས་འཁྲོས་ནས་ལས་མི་བྱེད་དེ། མི་མཐུན་པའི་ལྟས་ངན་སྣ་ཚོགས་
གཏོང་། ཁྱད་པར་སྐུ་གསུངས་ཐུགས་རྟེན་དང་བླ་མ་དགེ་བའི་བཤེས་གཉེན་རྣམས་
ཀྱི་དྲུང་དུ་སྣ་ད་འཐུང་ན་བསྐལ་པ་ཆེན་པོ་གཅིག་ཏུ་དམྱལ་བར་སྐྱེ་བར་གསུངས།
གཞན་ལ་སྣ་ད་བླུད་པ་ནི་དུག་གི་སྦྱིན་པ་གཏོང་བ་དང་མཚུངས་ཏེ། སྦྱིན་མཁན་
སྦྱིན་ཡུལ་གཉིས་ཀ་བསྐལ་པའི་མུན་ནག་ནང་དུ་སྐྱེ་བར་གསུངས། གཞན་མི་
དགེ་བ་ཀུན་བཤགས་བཏུབ་ཀྱང་། སྣ་ད་བཤགས་མི་བཏུབ་གསུངས། དེ་བས་
ན་སྣ་ད་དང་ཁ་དུད་ལ་སོགས་སྤང་ན་ཕན་ཡོན་ཆེ་བ་སྨོས་ཀྱང་ཅི་དགོས་ཏེ། ཕྱི་
མ་བདེ་བ་ཅན་དུ་སྐྱེ་ངེས་པ་ལུང་རྣམས་ལས་གསུངས་སོ། །སྨྲས་པ། དམ་པའི་
རྗེས་བཟུང་སྤྱན་མིག་ཡར་ལྟོས་ཀྱི།། བློ་གསལ་དད་ལྡན་དགེ་ལ་མོས་པ་ཅན།
ཡོད་ན་གོང་མའི་སྤྱོད་ཚུལ་ལ་བསླབ་ཅིང་།། མ་རབས་ལས་སྤྱོད་ངན་པ་ཀུན་སྤང་
ནས༎ འཁོར་ལས་ཡིད་ཕྱུང་ཚེ་གཅིག་རི་སུལ་ཏུ། ཐར་པ་བྱང་ཆུབ་སྒྲུབ་པའི་ཁུར་
ལོངས་ཤིག །ཅེས་རྫས་ངན་སྣ་ད་ཁ་དུ་གཉིས་ཀྱི་ཉེས་དམིགས་འདིའང་། གོང་བཙུན་གཡུང་དྲུང་ཡེ་ཤེས་དང་།
ནམ་མཁའ་འོད་ཟེར་སོགས་བུ་སློབ་འགས་བསྐུལ་ངོར་རྫ་སྤྲང་མངྒ་ཝེར་ཞིའི་མིང་གིས་ཤར་རྫའི་དབེན་ས་བདེ་ཆེན་
རི་ཁྲོད་དུ་སྦྱར་བའོ།།